Llan widak id as-yerran i tɛeṣṣabt timuɣliwin nniḍen yeqqnen ɣer tisugna.Amedya ma ad yili umennuɣ ger tudrin. Tawacult yesɛan kra n tlawin izewjen ɣer yaɛdawen nsen ttlusun-t taɛeṣṣabt iwakken ad ilin-t ddaw laɛnaya. D‟Ibn Xeldun id-as-yefkan isem n l assabah lmaɛna-s assaɣ ger tudrin di tallit n umennuɣ.2 « Taɛeṣṣabt ttlusun-tt di tmaɣriwin temmal-d assaɣ n nnesba yellan ger twaculin, di tallit-nni n umennuɣ ger tudrin tawacult yesɛan kra n tulawin izewǧen akked ucengu-nsen ttlusun-t taɛeṣṣabt iwakken ad ilin-t ddaw n laɛnaya ».3  Axelxal : « Am netta am tɛeṣṣabt yettwaxdem i teslit tettlusu-t ass n lfarḥ-is, iḍ n lḥenni ma deg iḍ n tawsa tetteqqen yes lḥenni. Imi akken arennu-as cbaḥa i teslit , akken daɣen d leqrar n teslit axaṭar dayen ɣlayen mačči dayen rxiṣen. Assa azekka ma yeffeɣ uzgaz-is ɣer lɣerba, ad tt-ter tmara ur tesɛi-ara amɛic ad tezzenz neɣ ad tarhen lfeṭṭa-s. Akken daɣen ma tesɛa yellis, ad as teḥrez ass ma ara teddu d tislit. Akken daɣen deg ansayen n leqbayel ad naf tameṭṭut ass n ṭhara n mmi-s tetterra axelxal deg umendil-is, iwakken ad iḥareb fella-s akked mmi-s ».4 1- Amselɣuy Mass Kamel Kh., d aḥeddad n lfeṭṭa n At-Yenni.